**KOMUNALAC d.o.o.**  43000 Bjelovar, Ferde Livadića 14a, OIB 27962400486 (u daljnjem tekstu Naručitelj) kojeg zastupa Predsjednica Uprave Ivana Jurković Piščević, mag. pol. i član Uprave Josip Heged, ing.

i

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** kojeg zastupa **\_\_\_\_\_\_\_\_\_\_\_\_\_\_\_\_\_\_\_\_\_\_** (u daljnjem tekstu Izvršitelj)

sklopili su

**UGOVOR BR. \_\_\_\_\_\_\_\_\_\_\_\_\_\_**

**Članak 1.**

Ovim ugovorom stranke utvrđuju prava i obveze koje proizlaze iz realizacije usluga koje su predmet ovog ugovora, kao i rokove izvršenja predmetnih usluga te način plaćanja za obavljene usluge.

Predmet ugovora odnosi se na pružanje usluga zaštite na radu i zaštite od požara.

**Članak 2.**

Temelj za zaključenje ovog Ugovora je provedeni postupak javne nabave usluga zaštite na radu i zaštite od požara temeljeno na zakonskoj obvezi Naručitelja da kao poslodavac organizira i provodi zaštitu na radu sukladno Zakonu o zaštiti na radu (NN 71/14, 118/14, 154/14, 94/18, 96/18), Zakonu o zaštiti od požara (NN 92/10 i sl.) Pravilniku o obavljanju poslova zaštite na radu (NN 126/2019), kao i drugim propisima koji reguliraju pitanja rada na siguran način.

Radi složenosti zadataka vezanih uz zaštitu na radu te opravdanih razloga Naručitelj je odlučio prenijeti obavljanje dijela tih poslova na ovlaštenu osobu, odnosno vanjskog pružatelja usluga, koji posjeduje sve potrebne stručne kvalifikacije i ovlasti za obavljanje ugovorenih poslova.

**Članak 3.**

Ovim Ugovorom utvrđuju se sljedeće usluge koje će za Naručitelja obavljati Izvršitelj:

1 Izrada Revizije Procjene rizika

2 Izrada Revizije Programa osposobljavanja na siguran način

3 Ispitivanje elektroinstalacija-indirektni dodir

4 Ispitivanje panik rasvjete i tipkala za daljinsko isključivanje električne energije

5 Ispitivanje gromobranske instalacije-vizualni pregled i mjerenje

6 Ispitivanje hidrantske mreže

7 Ispitivanje sustava za dojavu požara

8 Ispitivanje sustava za dojavu plinova i para

9 Ispitivanje radne opreme

10 Izrada revizije pravilnika zaštite na radu i zaštite od požara

11 Ispitivanje radnog okoliša

Ugovorena cijena je \_\_\_\_\_\_\_\_\_\_\_ eura (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) bez PDV-a.

Ugovorena cijena je okvirna i ovisi o stvarno izvršenoj količini usluge.

Izvršitelj se obvezuje izvršavati usluge u skladu s važećim zakonskim i tehničkim propisima te važećim normama (HRN, EN, ISO i dr.), uz primjenu najbolje stručne prakse. U slučaju nesukladnosti ili nestručnog izvršenja, Naručitelj ima pravo zatražiti ponavljanje usluge bez dodatnih troškova.

Izvršitelj se obvezuje dostaviti Naručitelju kopije važećih rješenja, licenci i dokaza o stručnoj osposobljenosti osoba koje će biti angažirane na izvršenju ugovora, najkasnije prije početka radova.

**Članak 4.**

Izvršitelj se obvezuje da će usluge iz članka 3. ovog Ugovora obavljati u propisanim zakonskim rokovima, voditi evidenciju o rokovima i na vrijeme obavještavati Naručitelja o uočenim nedostatcima.

Rok za dostavu uvjerenja o ispitivanju je najviše 60 dana nakon izvršenog pregleda. Zapisnik će biti dostavljen u pisanom (ili elektronskom) obliku, potpisan od strane Izvršitelja.

Izvršitelj se obvezuje da će jednom godišnje kod Naručitelja obaviti nadzor nad primjenom pravila zaštite na radu i zaštite od požara te u roku od 30 dana izraditi pisano izvješće o utvrđenom stanju zaštite i mjerama za unapređenje stanja, koje će dostaviti Naručitelju.

U slučaju uočenih neposrednih opasnosti za sigurnost radnika ili imovine, Izvršitelj je dužan odmah, bez odgode, usmeno i pismeno obavijestiti Naručitelja te predložiti mjere za otklanjanje opasnosti.

**Članak 5.**

Naručitelj se obvezuje da će Izvršitelju staviti na raspolaganje sve potrebne podatke, informacije, dokumentaciju i sl. u cilju realizacije poslova koji su predmet ovog Ugovora.

Naručitelj će Izvršitelju dopustiti pristup svojim poslovnim prostorijama radi obavljanja ugovorenih poslova.

**Članak 6.**

Izvršitelj će savjetovati Naručitelja i proaktivno ukazivati na zakonske novine i obveze te osigurati pravovremeno informiranje o promjenama propisa koje utječu na ispunjenje obveza iz područja zaštite na radu i zaštite od požara.

**Članak 7.**

Za obavljanje usluga iz članka 3. ovog Ugovora, Naručitelj se obvezuje platiti Izvršitelju iznos utvrđen na temelju stvarno izvršenih i dokumentiranih usluga, sukladno ovom Ugovoru.

Plaćanje će se izvršiti u roku od 30 dana od dana zaprimanja ispravnog e-računa, koji mora biti izdan nakon završetka i dokumentiranog izvršenja usluge. Račun se ispostavlja na IBAN: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Račun mora biti ispostavljen nakon izvršenja usluga, odnosno dostave izvješća ili drugog odgovarajućeg dokaza o izvršenju.

Za svaku izvršenu uslugu, Izvršitelj mora predati ovjerenu tehničku dokumentaciju (zapisnike, izvješća, certifikate i sl.), bez čega se usluga neće smatrati izvršenom niti može biti naplaćena.

U slučaju kašnjenja s izvršenjem usluga, Naručitelj ima pravo umanjiti iznos računa u skladu s poslovnim posljedicama koje je trpio, uz prethodnu pisanu obavijest Izvršitelju.

Naručitelj zadržava pravo odbiti plaćanje računa koji nije izdan sukladno uvjetima iz ovog članka.

**Članak 8.**

Za poslove koji nisu utvrđeni ovim Ugovorom, a koje Naručitelj zatraži od Izvršitelja, ugovorne strane će sporazumno utvrditi naknadu za svaki konkretni posao u pisanom obliku prije početka izvršenja dodatnih poslova.

Sve dodatne usluge moraju prethodno biti odobrene pisanim putem od strane ovlaštene osobe Naručitelja. Izvršitelj nema pravo na naknadu za dodatne poslove bez prethodnog pisanog odobrenja.

**Članak 9.**

Ovaj Ugovor se zaključuje na rok od jedne godine od dana potpisivanja.

Ugovor se može raskinuti pisanim putem od strane bilo koje ugovorne strane uz otkazni rok od 30 dana.

U slučaju bitnog kršenja ugovornih obveza, ugovor se može raskinuti odmah uz pisanu obavijest.

U slučaju neizvršavanja obveza od strane Izvršitelja koje rezultiraju prekršajima, inspekcijskim mjerama ili štetom po sigurnost radnika ili imovine, Naručitelj ima pravo raskinuti ugovor s trenutnim učinkom, bez otkaznog roka.

**Članak 10.**

Izvršitelj ne smije prenijeti izvršenje ugovora ili njegovog dijela na podizvođača bez prethodne pisane suglasnosti Naručitelja. U slučaju angažmana podizvođača, Izvršitelj ostaje u cijelosti odgovoran za kvalitetu i pravodobnost izvršenja.

**Članak 11.**

Ugovorne strane obvezuju se da će podatke i informacije koje saznaju tijekom obavljanja ugovorenih poslova smatrati poslovnom tajnom, za vrijeme trajanja ovog Ugovora i po njegovom prestanku.

Ukoliko Izvršitelj obrađuje osobne podatke u ime Naručitelja, isti će se pridržavati odredbi Zakona o zaštiti osobnih podataka i općih GDPR pravila.

Izvršitelj se obvezuje da neće koristiti podatke Naručitelja za bilo kakve druge svrhe osim izvršenja ovog Ugovora. U slučaju povrede obveze povjerljivosti, Naručitelj ima pravo zahtijevati naknadu štete.

Ukoliko Izvršitelj koristi podizvođače, isti moraju biti ugovorno obvezani na istu razinu zaštite osobnih i povjerljivih podataka.

**Članak 12.**

U slučaju kašnjenja s izvršenjem ugovorenih obveza dužim od 5 radnih dana bez opravdanog razloga, Izvršitelj se obvezuje platiti Naručitelju ugovornu kaznu u iznosu od 0,5% vrijednosti predmetne usluge po danu kašnjenja, maksimalno do 10% ukupne ugovorne vrijednosti.

Izvršitelj snosi punu materijalnu i pravnu odgovornost za štetu nastalu Naručitelju, njegovim radnicima ili trećim osobama, koja proizlazi iz neizvršavanja ili nepravilnog izvršavanja usluga iz ovog Ugovora.

**Članak 13.**

Naručitelj ima pravo uvida u svu dokumentaciju vezanu uz izvršenje usluga te pravo provoditi nadzor nad radom Izvršitelja, osobno ili putem treće ovlaštene osobe.

**Članak 14.**

Možebitne sporove koji proiziđu tijekom realizacije ovog Ugovora, a ne mogu se riješiti sporazumom ugovornih strana, stranke će konačno riješiti pred nadležnim sudom u Bjelovaru.

**Članak 15.**

Ovaj Ugovor sastavljen je u 4 istovjetna primjerka, od kojih svaka ugovorna strana zadržava po 2 primjerka.

U Bjelovaru, \_\_\_\_\_\_\_\_\_\_\_. godine U \_\_\_\_\_\_\_\_\_\_, \_\_\_\_\_\_\_\_\_\_\_\_\_ godine

Za Naručitelja: Za Prodavatelja:

Komunalac d.o.o. Bjelovar \_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

Predsjednica Uprave \_\_\_\_\_\_\_\_\_\_\_\_\_

Ivana Jurković Piščević, mag. pol. \_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_

Član Uprave

Josip Heged, ing.